S-290/2015

Ár 2015, þriðjudaginn 23. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 807/2015: Ákæruvaldið (H-kvk-nf S-kvk-nf P-kvk-nf) gegn D-x-x A-x-x (G-kk-nf S-x-x R-kk-nf hdl.), sem tekið var til dóms í sama þinghaldi.

Málið er höfðað með tveimur ákærum lögreglustjórans á höfuðborgarsvæðinu, dagsettri sl. á hendur ákærða, D-x-x A-x-x, kt. [...], Funahöfða 7, Reykjavík.

Í fyrsta lagi er málið höfðað með ákæru dagsettri 12. maí sl. fyrir „fyrir eftirtalin umferðar- og hegningarlagabrot í Reykjavík árið 2014:

1. Fyrir nytjastuld og umferðarlaga brot með því að hafa á tímabilinu 7.-8. október, tekið bifreiðina [...], ófrjálsri hendi á bifreiðastæði við [...], Kópavogi, og í blekkingarskyni sett skráningarmerkin [...], sem tilheyra rauðri bifreið af gerðinni Chevrolet Spark M300 á bifreiðina og ekið henni þann 13. október sviptur ökurétti og óhæfur um að stjórna henni örugglega vegna áhrif ávana- og fíkniefna (í blóði mældist amfetamín 25 ng/ml) á vegrið við Holtasel og áfram í bifreiðastæði við Holtasel 35, þar sem lögregla hafði afskipti af ákærða.

M. 007-2014-58384 og 007-2014 -059312

Telst brot þetta varða við 1. mgr. 157. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

2. Fyrir nytjastuld með því að hafa fimmtudaginn 25. september, tekið bifreiðina [...], ófrjálsri hendi við Barónstíg, við spennistöð og ekið henni óþekkta leið, og fyrir vopnalagabrot með því að hafa í sama skipti haft í vörslum sínum tvo hnífa sem lögregla fann við leit í bakpoka ákærða.

M. 007-2014-055887

Telst brot þetta varða við 1. mgr. 259. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdir til refsingar og til greiðslu alls sakarkostnaðar.“

Í öðru lagi er málið höfðað með ákæru, dagsettri 12. þ.m., „fyrir gripdeild og ávana- og fíkniefnalagabrot með því að hafa mánudaginn 20. október 2014 farið inn á veitingastaðinn 73, við Laugaveg 73, og tekið þaðan flösku af afgreiðsluborði sem geymdi 39.116 kr.-, 50 danskar krónur, 10 evrur 50 bandaríska dollara og 50 mexíkóska pesóa og hafa sama dag haft í vörslum sínum 5,48 g af amfetamíni sem lögregla fann við leit á ákærða við handtöku.

Telst brot þetta varða við 245. gr. almennra hegningarlaga og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdir til refsingar og til greiðslu alls sakarkostnaðar og til að sæta upptöku á 5,48 g af amfetamíni sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Bókuð hefur verið í þingbók sú krafa ákæruvaldsins að ákærði sæti upptöku á hnífum sem greinir í 2. tl. fyrri ákærunnar.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunum og réttilega er þar fært til refsiákvæða. Þykir refsing ákærða hæfilega ákveðin fangelsi í 3 mánuði.

Dæma ber ákærða til þess að sæta upptöku á tveimur hnífum og 5,48 g af amfetamíni.

Dæma ber ákærða til þess að greiða verjanda sínum, G-kk-þgf S-x-x R-kk-þgf hdl., 562.650 krónur í málsvarnarlaun að meðtöldum virðisaukaskatti.

Dómsorð:

Ákærði, D-x-x A-x-x, sæti fangelsi í 3 mánuði.

Ákærði sæti upptöku á tveimur hnífum og 5,48 g af amfetamíni.

Ákærði greiði verjanda sínum, G-kk-þgf S-x-x R-kk-þgf hdl., 562.650 krónur í málsvarnarlaun.

P-kk-nf G-kk-nf.